Neljäs neuvoston direktiivi 78/1033/ETY, annettu 19 päivänä joulukuuta 1978, kansainvälisessä matkustajaliikenteessä tapahtuvassa maahantuonnissa kannettaviin liikevaihto- ja valmisteveroihin liittyviä vapautuksia koskevien lakien, asetusten ja hallinnollisten määräysten yhdenmukaistamisesta annetun direktiivin 69/169/ETY muuttamisesta



Virallinen lehti nro L 366 , 28/12/1978 s. 0031 - 0032

Suomenk. erityispainos Alue 9 Nide 1 s. 0075

Kreikank. erityispainos: Luku 09 Nide 1 s. 0100

Ruotsink. erityispainos Alue 9 Nide 1 s. 0075

Espanjank. erityispainos: Luku 09 Nide 1 s. 0106

Portugalink. erityispainos: Luku 09 Nide 1 s. 0106



NELJÄS NEUVOSTON DIREKTIIVI, annettu 19 päivänä joulukuuta 1978, kansainvälisessä matkustajaliikenteessä tapahtuvassa maahantuonnissa kannettaviin liikevaihto- ja valmisteveroihin liittyviä vapautuksia koskevien lakien, asetusten ja hallinnollisten määräysten yhdenmukaistamisesta annetun direktiivin 69/169/ETY muuttamisesta (78/1033/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 99 artiklan, ottaa huomioon komission ehdotuksen(), ottaa huomioon edustajakokouksen lausunnon(), ottaa huomioon talous- ja sosiaalikomitean lausunnon(), sekä katsoo, että kansainvälisessä matkustajaliikenteessä tapahtuvassa maahantuonnissa kannettaviin liikevaihto- ja valmisteveroihin liittyviä vapautuksia koskevien lakien, asetusten ja hallinnollisten määräysten yhdenmukaistamisesta 28 päivänä toukokuuta 1969 annetun neuvoston direktiivin 69/169/ETY(), sellaisena kuin se on viimeksi muutettuna direktiivillä 78/1032/ETY(), 1 artiklan 1 kohdassa säädetään verovapautuksesta, joka myönnetään kolmannesta maasta tulevien matkustajien henkilökohtaisiin matkatavaroihin sisältyville tavaroille, jos kyse on muusta kuin kaupallisesta maahantuonnista, niiden tavaroiden kokonaisarvo, joihin tätä vapautusta voidaan soveltaa, ei saa olla suurempi kuin 25 laskentayksikköä henkilöä kohti; direktiivin 69/169/ETY 1 artiklan 2 kohdan mukaan jäsenvaltiot voivat 15 vuotta nuorempien matkustajien osalta alentaa tämän vapautuksen 10 laskentayksikköön, Euroopan laskentayksikön käyttöönotto Euroopan yhteisöjen toimielinten verovapautuksia koskevissa säädöksissä ei saa alentaa nykyisin vapautuksiin oikeuttavia kansallisena valuuttana ilmoitettuja määriä, on myös otettava huomioon kansainvälisten erityisjärjestöjen matkustajien eduksi suosittelemat, erityisesti tulliyhteistyöneuvoston aloitteesta tullimenettelyjen yksinkertaistamisesta ja yhdenmukaistamisesta tehdyn kansainvälisen yleissopimuksen liitteessä F 3 esitetyt toimenpiteet, tämä kaksinkertainen tavoite voidaan saavuttaa vahvistamalla 69/169/ETY 1 artiklan 1 kohdassa säädetty määrä 40 Euroopan laskentayksiköksi ja saman artiklan 2 kohdassa tarkoitettu määrä 20 Euroopan laskentayksiköksi, ja henkilökohtaisten matkatavaroiden käsite olisi määriteltävä, ON ANTANUT TÄMÄN DIREKTIIVIN: 1 artikla Muutetaan direktiivi 69/169/ETY seuraavasti: 1. muutetaan 1 artikla seuraavasti: a) korvataan 1 kohta seuraavasti: "1. Kolmansista maista saapuvien matkustajien henkilökohtaisiin matkatavaroihin sisältyviin tavaroihin on sovellettava maahantuonnissa kannettavia liikevaihto- ja valmisteveroja koskevaa vapautusta, jos kyse on muusta kuin kaupallisesta maahantuonnista ja näiden tavaroiden kokonaisarvo on enintään 40 Euroopan laskentayksikköä henkilöä kohti."; b) korvataan 2 kohdassa ilmaisu "10 laskentayksikköön" ilmaisulla "20 Euroopan laskentayksikköön"; c) korvataan 3 kohdassa ilmaisu "25 laskentayksikköä" ilmaisulla "40 Euroopan laskentayksikköä"; 2. lisätään 3 artiklaan kohta seuraavasti: "3. "Henkilökohtaisilla matkatavaroilla" tarkoitetaan kaikkia niitä matkatavaroita, jotka matkustaja voi saapuessaan esittää tulliviranomaisille, sekä niitä matkatavaroita, jotka matkustaja myöhemmin esittää samoille viranomaisille osoittaen, että kuljetuksesta vastannut yhtiö on matkustajan lähdön yhteydessä rekisteröinyt ne mukana kuljetettaviksi matkatavaroiksi. Henkilökohtaisina matkatavaroina ei pidetä mukana kuljetettavia polttoainetta sisältäviä säiliöitä. Jokaisen moottoriajoneuvon osalta on kuitenkin myönnettävä vapautus enintään 10 litralle tällaisissa mukana kuljetettavissa polttoainesäiliöissä olevaa polttoainetta, sanotun kuitenkaan rajoittamatta polttoaineen hallussapitoa ja kuljetusta koskevien kansallisten säännösten soveltamista." 2 artikla 1. Jäsenvaltioiden on saatettava tämän direktiivin noudattamisen edellyttämät toimenpiteet voimaan viimeistään 1 päivänä tammikuuta 1979. 2. Jäsenvaltioiden on ilmoitettava komissiolle tämän direktiivin soveltamiseksi antamistaan säännöksistä. Komissio ilmoittaa tästä muille jäsenvaltioille. 3 artikla Tämä direktiivi on osoitettu kaikille jäsenvaltioille. Tehty Brysselissä 19 päivänä joulukuuta 1978. Neuvoston puolesta Puheenjohtaja H.-D. GENSCHER () EYVL N:o C 213, 7.9.1978, s. 9 () EYVL N:o C 261, 6.11.1978, s. 46 () Lausunto annettu 19 päivänä lokakuuta 1978. () EYVL N:o L 133, 4.6.1969, s. 6 () EYVL N:o L 366, 28.12.1978, s. 28